Diari Oficial de la Generalitat Valenciana


Sumari del DOGV 6499, del 11-04-2011 (2011/3926)

RESOLUCIÓ de 29 de març de 2011, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la de 4.603 m² de superfície, situada a Sant Mateu (Castelló), partida Torredona, realitzada per l'Ajuntament del dit municipi a favor de la Generalitat, per a ser destinat a la construcció i explotació d'una residència per a la tercera edat.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6499

Data del DOGV
:   11-04-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/3926


Data del document
:   29-03-2011

Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 29 de març de 2011, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la de 4.603 m² de superfície, situada a Sant Mateu (Castelló), partida Torredona, realitzada per l'Ajuntament del dit municipi a favor de la Generalitat, per a ser destinat a la construcció i explotació d'una residència per a la tercera edat. [2011/3926]  
L'Ajuntament de Sant Mateu, en la sessió plenària realitzada el dia 12 de febrer de 2009, va acordar la cessió gratuïta a la Generalitat del solar de la seua propietat de 4.603 m² de superfície, situat a la partida Torredona de la dita població.   
A proposta de la Conselleria de Benestar Social, es van iniciar els tràmits legals oportuns per a l'acceptació de l'immoble.  
La cessió es realitza amb la finalitat de destinar l'immoble a la construcció d'un nou centre de salut, amb subjecció al que establix l'article 111 del Reglament de Béns de les Entitats Locals, per tindre l'immoble que se cedix la naturalesa jurídica de patrimonial.  
  
L'article 44 de la Llei 14/2003, de 10 d'abril, de Patrimoni de la Generalitat, establix, en el punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat, i en el punt 2 establix que la competència per a l'acceptació correspon al titular de la conselleria competent en matèria de patrimoni.  
En conseqüència, basant-se en l'article 44 de la Llei 14/2003, de 10 d'abril, de Patrimoni de la Generalitat, i fent ús de les atribucions conferides per la legislació vigent, resolc:  
  
Primer  
Acceptar la cessió gratuïta de la propietat mitjançant mutació demanial realitzada per l'Ajuntament de Sant Mateu del solar de 4.603 m², situat en la partida Torredona de la dita població, que confronta: nord, parcel·la P8 d'esta reparcel·lació; sud, parcel·la P8 d'esta reparcel·lació; est, parcel·la P8 d'esta reparcel·lació; i oest, parcel·les P8 i P7 d'esta reparcel·lació.   
Consta inscrita en el Registre de la Propietat de Sant Mateu al tom 786, llibre 79, foli 154, finca 8801, inscripció 1a.   
Referència cadastral: 2244869YS3059O7350ZF.   
L'immoble s'accepta lliure de càrregues i gravàmens i al corrent de qualsevol despesa.  
  
Segon  
La cessió gratuïta realitzada per l'Ajuntament de Sant Mateu, s'efectua amb la condició de destinar la parcel·la a la construcció i explotació d'una residència per a la tercera edat i amb subjecció al que establix l'article 111 del Reglament de Béns de les Entitats Locals. En cas d'incompliment dels fins per als quals se cedix la parcel·la o dels terminis d'inici i finalització de les obres, una vegada sol·licitada la reversió per part de l'Ajuntament i tramesa com a sol·licitud de reversió a la Conselleria d'Economia Hisenda i Ocupació, esta tramitarà l'expedient corresponent d'acord amb el que disposa el Reial Decret 1373/2009, de 28 d'agost, pel qual s'aprova el Reglament General de la Llei 33/2003, de 3 de novembre, del Patrimoni de les Administracions Públiques. La resolució que s'adopte serà notificada a l'Ajuntament i comportarà, si és el cas, la reversió immediata al patrimoni de la corporació local i la baixa de l'immoble en l'Inventari General de Béns i Drets de la Generalitat  
  
Tercer  
L'Ajuntament de Sant Mateu, en la sessió plenària realitzada el dia 22 d'abril de 2009, va acordar assumir els compromisos següents:  
A) Executar, a costa de l'Ajuntament de Sant Mateu i amb caràcter previ a la iniciació de les obres de construcció de la residència per a la tercera edat per part de la Conselleria de Benestar Social, les obres pendents d'urbanització corresponents a la zona on es troba el solar de 4.603 m² situats en la partida Torredona, així com les despeses de connexió d'aigua, electricitat i sanejament fins al límit de la parcel·la.  
  
B) Concedir una bonificació del 95% de l'impost de construccions, instal·lacions i obres en la quota a apagar per este impost per les obres de construcció de la residència per a la tercera edat i centre de dia, al tractar-se d'una construcció amb un destí social promoguda per la Conselleria de Benestar Social en l'àmbit de les seues competències en matèria d'assistència social especialitzada i de la quals és beneficiària la comunitat de ciutadans i especialment el municipi de Sant Mateu.  
  
  
Quart  
La parcel·la acceptada haurà d'incorporar-se a l'Inventari General de Béns i Drets de la Generalitat en concepte de bé de domini públic afecte al servici públic assistencial i adscrit a la Conselleria de Benestar Social, a la qual corresponen les competències demanials sobre este, inclosa la seua administració, defensa i conservació, i inscriure's a nom de la Generalitat en el Registre de la Propietat.  
  
Cinqué  
Notificar la present resolució a l'Ajuntament cedent i procedir a la seua publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat..  
  
València, 29 de març de 2011.- El conseller d'Economia, Hisenda i Ocupació i vicepresident segon del Consell: Gerardo Camps Devesa.